Efter 13 år i dvale genopstår Jætterock i Suldrup næste år til byens byfest. Havekoncerten vil få plads til 7000 mennesker. Det er mere end dobbelt så mange pladser, som der var publikummer, da Jætterock toppede i 1993. Dengang var det Smokie, der trak 3100 mennesker til koncert. Det første navn til næste prs genrejsning af Suldrups kæmpe er allerede booket, og skal nok kunne trække folk af huse. Det er Carpark North, og de suppleres ifølge en pressemeddelelse fra Jætterock med topnavne fra den danske musikverden. Den musikalske satsning i den lille by har denne gang sikret sig mod et økonomisk utilfredsstillende resultat og derfor stiller en række forretningsdrivende en underskudsgaranti. Billetsalget til Jætterock er allerede startet og ind til jul, sælges billetterne til nedsat pris via Jætterocks Facebook-side.

Opsummering:
Efter 13 års pause skal der i 2014 igen være Jætterock i Suldrup.